Document ID: 32006D0100

KOMISIJAS LĒMUMS
(2006. gada 3. februāris),
ar ko groza Lēmumu 2005/7/EK, ar ko apstiprina metodi cūku liemeņu klasificēšanai Kiprā
(izziņots ar dokumenta numuru K(2006) 215)
(Autentisks ir tikai teksts grieķu valodā)
(2006/100/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
tā kā:
(1)
Tehnisku pielāgojumu dēļ Kipras valdība lūdza Komisijai apstiprināt jaunas formulas piemērošanu liemeņu liesās gaļas satura aprēķināšanai saskaņā ar cūku liemeņa klasificēšanas metodi, kas atļauta atbilstīgi Komisijas Lēmumam 2005/7/EK (2), un iesniedza ziņas, kas vajadzīgas saskaņā ar 3. punktu Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (3).
(2)
Izvērtējot šo pieprasījumu, tika secināts, ka nosacījumi jaunās formulas apstiprināšanai ir izpildīti.
(3)
Tādēļ ir attiecīgi jāgroza Lēmums 2005/7/EK.
(4)
Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/7/EK pielikumu groza saskaņā ar šā lēmuma pielikumu.
2. pants
Šis lēmums ir adresēts Kipras Republikai.
Briselē, 2006. gada 3. februārī

Labels: 18
17
19
6